pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางราง ร่วมกับ JR Freight ประชุมหารือผลความเหมาะสมของธุรกิจการเดินรถและการซ่อมบำรุง และธุรกิจที่เกี่ยวข้องกับระบบรางในประเทศไทย
วันจันทร์ที่ 16 มกราคม 2566
กรมการขนส่งทางราง ร่วมกับ JR Freight ประชุมหารือผลความเหมาะสมของธุรกิจการเดินรถและการซ่อมบํารุง และธุรกิจที่เกี่ยวข้องกับระบบรางในประเทศไทย
......
วันนี้ (16 ม.ค. 66) นายพิเชฐ คุณาธรรมรักษ์ อธิบดีกรมการขนส่งทางราง และนายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่กรมการขนส่งทางราง (ขร.) ร่วมหารือกับ Japan Freight Railway Company หรือ JR Freight และบริษัท Nippon Koei เกี่ยวกับการศึกษาความเหมาะสมของธุรกิจการเดินรถและการซ่อมบํารุง และธุรกิจที่เกี่ยวของกับระบบรางในประเทศไทย ณ ห้องประชุม ชั้น ขร.โดยที่ประชุมได้มีการรายงานผลการศึกษาดังกล่าว ซึ่งมีรายละเอียดดังนี้
1. ฝ่ายญี่ปุ่นได้รายงานความก้าวหน้าของโครงการโดยนําเสนอข้อมูลแนวโน้มการขนส่งสินค้า อาทิเช่น เส้นทางลาดกระบัง - แหลมฉบังที่มีสัดส่วนการขนส่งทางรางเพิ่มขึ้นเป็น 403 TEU หรือร้อยละ 31 เมื่อเทียบการขนส่งทางถนน ซึ่งผลการศึกษานี้จะมีส่วนช่วยในการสนับสนุนการขนส่งสินค้าทางรถไฟ เพื่อปรับเปลี่ยนรูปแบบการขนส่ง (Model Shift) จากถนนไปสู่ระบบรางให้มากขึ้น
2. ฝ่ายญี่ปุ่นได้เสนอตัวอย่างการใช้สัญลักษณ์ Eco-Rail Mark ในประเทศญี่ปุ่น โดยการใช้ตราสัญลักษณ์ ”Eco Rail Mark ” โดยปรเทศญี่ปุ่นเริ่มใช้ตั้งแต่ปี 2548 ซึ่งจะติดอยู่ติดบนสินค้าที่ขนส่งผ่านระบบขนส่งทางราง เพื่อเป็นสัญลักษณ์ในการส่งเสริมธุรกิจและผลิตภัณฑ์ที่ใช้การขนส่งสินค้าทางรถไฟเพื่อมีส่วนร่วมในการรักษาสิ่งแวดล้อม และเป็นการส่งเสริมให้ใช้การขนส่งสินค้าทางรางเพิ่มมากขึ้น
3. ฝ่ายญี่ปุ่นเสนอให้มีเพิ่มการฝึกอบรมการขับรถไฟให้มากยิ่งขึ้น เพื่อรองรับการปริมาณการขนส่งสินค้าทางรางที่คาดว่าจะมีมากขึ้นในอนาคต
ทั้งนี้ ขร. และ JR Freight จะร่วมมือกันศึกษาความเหมาะสมของธุรกิจการเดินรถและการซ่อมบํารุง และธุรกิจที่เกี่ยวของกับระบบรางในประเทศไทย ต่อไป เพื่อพัฒนาระบบขนส่งทางรางไทยให้เป็นระบบขนส่งหลักของประเทศ
รัฐบาลไทย-ข่าวทำเนียบรัฐบาล-บีโอไอแต่งตั้งบริดจสโตนเป็นที่ปรึกษากิตติมศักดิ์
วันอังคารที่ 17 มกราคม 2566
บีโอไอแต่งตั้งบริดจสโตนเป็นที่ปรึกษากิตติมศักดิ์
บีโอไอแต่งตั้งบริดจสโตนเป็นที่ปรึกษากิตติมศักดิ์
บีโอไอแต่งตั้งบริดจสโตนเป็นที่ปรึกษากิตติมศักดิ์
เมื่อเร็วๆ นี้นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (กลาง) พร้อมด้วย นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (ที่ 2 จากขวา) มอบใบประกาศเกียรติคุณแก่ นายชู อิชิบาชิ ประธานกรรมการบริหารสูงสุด บริดจสโตนคอร์ปอเรชั่น ประเทศญี่ปุ่นเพื่อแต่งตั้งเป็นที่ปรึกษากิตติมศักดิ์ด้านการลงทุน (Honorary Investment Advisor: HIA) โดยมีนายเคนอิจิ ชูมา กรรมการผู้จัดการ บริษัท ไทยบริดจสโตน จํากัด และบริษัท บริดจสโตนเซลส์ (ประเทศไทย) จํากัด (ที่ 5 จากขวา) เป็นผู้แทนรับมอบ ณ บีโอไอ โดยที่ผ่านมาบริดจสโตน คอร์ปอเรชั่นมีการขยายการลงทุนต่อเนื่องในประเทศไทยมากกว่า 50 ปี และเป็นพันธมิตรในการช่วยส่งเสริมภาพลักษณ์ของประเทศไทยในฐานะแหล่งรองรับการลงทุน ปัจจุบันบริษัทและบริษัทในเครือ มีโครงการที่ได้รับการส่งเสริมฯกว่า
30 โครงการ มีเงินลงทุนรวมกว่า 30,000 ล้านบาท
รัฐบาลไทย-ข่าวทำเนียบรัฐบาล-ครม.กำหนดให้วันที่ 21 ม.ค. ของทุกปีเป็น “วันความปลอดภัยของผู้ใช้ถนน” เน้นหยุดความสูญเสียจากการเกิดอุบัติเหตุบนท้องถนน ไม่ให้เกิดเหตุการณ์รถชนคนข้ามทางม้าลายซ้ำ
วันอังคารที่ 17 มกราคม 2566
17/01/2566
ครม.กําหนดให้วันที่ 21 ม.ค. ของทุกปีเป็น “วันความปลอดภัยของผู้ใช้ถนน” เน้นหยุดความสูญเสียจากการเกิดอุบัติเหตุบนท้องถนน ไม่ให้เกิดเหตุการณ์รถชนคนข้ามทางม้าลายซ้ํา
ครม.กําหนดให้วันที่ 21 ม.ค. ของทุกปีเป็น “วันความปลอดภัยของผู้ใช้ถนน” เน้นหยุดความสูญเสียจากการเกิดอุบัติเหตุบนท้องถนน ไม่ให้เกิดเหตุการณ์รถชนคนข้ามทางม้าลายซ้ํา
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 17 มกราคม 2566 ว่า ที่ประชุมครม.มีมติเห็นชอบกําหนดให้วันที่ 21 มกราคม ของทุกปีเป็น “วันความปลอดภัยของผู้ใช้ถนน” ตามที่ศูนย์อํานวยการความปลอดภัยทางถนน (ศปถ.) เสนอ เพื่อหยุดความสูญเสียจากการเกิดอุบัติเหตุบนท้องถนนและไม่ให้เกิดเหตุการณ์รถชนคนข้ามทางม้าลายเกิดขึ้นซ้ําอีก และเพื่อกระตุ้นเตือน สร้างความตระหนักให้มีจิตสํานึกรักความปลอดภัยแก่ผู้ใช้ถนน ทุกเพศ ทุกวัย และผู้ขับขี่ยานพาหนะทุกประเภท ตลอดจนส่งเสริมและสร้างการรับรู้ให้เกิดเป็นวัฒนธรรมความปลอดภัย มีระเบียบวินัยในการใช้รถใช้ถนน ปฏิบัติตามกฎจราจรอย่างเคร่งครัด เพื่อป้องกันมิให้เกิดการบาดเจ็บหรือเสียชีวิตจากอุบัติเหตุทางถนนขึ้นอีก
“ความปลอดภัยของผู้ใช้ถนนเป็นเรื่องที่รัฐบาลของ พล.อ.ประยุทธ์ จันทร์โอชา นายกรัฐมนตรีให้ความสําคัญ เมื่อได้รับข้อเสนอและได้หารือกับ น.พ.แท้จริง ศิริพานิช เลขาธิการมูลนิธิเมาไม่ขับ ในประเด็นการป้องกันอุบัติเหตุทางถนน จึงเล็งเห็นว่าการพิจารณาจัดการรณรงค์และกําหนดวันความปลอดภัยของผู้ใช้ถนนจะเป็นมาตรการเสริมส่วนหนึ่งเพื่อให้เกิดประสิทธิภาพในการสร้างความปลอดภัย และเพื่อให้เกิดความชัดเจนในทางปฏิบัติ สร้างความตระหนักกระตุ้นเตือนให้ผู้ใช้ถนนและผู้ขับขี่ยานพาหนะเกิดจิตสํานึกในเรื่องความปลอดภัยและการปฏิบัติตามกฎจราจรอย่างเคร่งครัด จึงกําชับให้ศูนย์อํานวยการความปลอดภัยทางถนนบูรณาการร่วมกับหน่วยงานที่เกี่ยวข้องกําหนดแนวทาง มาตรการ การจัดกิจกรรมในการดําเนินการเพื่อลดอุบัติเหตุให้มีความชัดเจน จริงจัง และต่อเนื่อง โดยเฉพาะมาตรฐานในการปฏิบัติและความเข้มงวดของเจ้าหน้าที่รัฐในการจับกุมหรือการลงโทษผู้กระทําผิดหรือกระทําผิดซ้ําเพื่อสร้างความเชื่อมั่นให้กับประชาชน และยังให้มีการติดตามและประเมินผลการดําเนินการเพื่อให้อุบัติเหตุและการสูญเสียทางถนนลดลงได้อย่างเป็นรูปธรรมด้วย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมบัญชีกลางเร่งประชาสัมพันธ์ ให้ข้าราชการและลูกจ้างประจำที่จะเกษียณฯ 1 ต.ค. 66 ยื่นขอรับบำเหน็จบำนาญล่วงหน้าด้วยตนเองทางอิเล็กทรอนิกส์
วันอังคารที่ 17 มกราคม 2566
17/01/2566
กรมบัญชีกลางเร่งประชาสัมพันธ์ ให้ข้าราชการและลูกจ้างประจําที่จะเกษียณฯ 1 ต.ค. 66 ยื่นขอรับบําเหน็จบํานาญล่วงหน้าด้วยตนเองทางอิเล็กทรอนิกส์
ตามระเบียบกระทรวงการคลังว่าด้วยการขอรับและการจ่ายบําเหน็จบํานาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กําหนดให้กรณีข้าราชการพ้นจากราชการเพราะเกษียณอายุ ให้ยื่นคําขอรับบําเหน็จบํานาญล่วงหน้าได้เป็นเวลา 8 เดือนก่อนวันครบเกษียณอายุ
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามระเบียบกระทรวงการคลังว่าด้วยการขอรับและการจ่ายบําเหน็จบํานาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กําหนดให้กรณีข้าราชการพ้นจากราชการเพราะเกษียณอายุ ให้ยื่นคําขอรับบําเหน็จบํานาญล่วงหน้าได้เป็นเวลา 8 เดือนก่อนวันครบเกษียณอายุ อีกทั้งกรมบัญชีกลางได้พัฒนาระบบบําเหน็จบํานาญและสวัสดิการรักษาพยาบาล หรือ ระบบ Digital Pension รวมทั้งได้กําหนดหลักเกณฑ์และวิธีปฏิบัติในการขอรับและการจ่ายเบี้ยหวัด บําเหน็จบํานาญ และเงินอื่นในลักษณะเดียวกันผ่านระบบ Digital Pension ไว้แล้ว ดังนั้น เพื่อให้ข้าราชการและลูกจ้างประจําที่พ้นจากราชการเพราะเกษียณอายุในปีงบประมาณ พ.ศ. 2567 (1 ตุลาคม 2566) ได้รับบําเหน็จบํานาญและสิทธิสวัสดิการอย่างต่อเนื่อง กรมบัญชีกลางจึงขอประชาสัมพันธ์ให้ข้าราชการและลูกจ้างประจําที่จะพ้นจากราชการเพราะเกษียณอายุ ในปีงบประมาณ พ.ศ. 2567 (1 ตุลาคม 2566) ยื่นคําขอรับบําเหน็จบํานาญล่วงหน้าได้ก่อนวันครบเกษียณอายุ โดยสามารถยื่นขอรับบําเหน็จบํานาญต่อส่วนราชการเจ้าสังกัด (ส่วนราชการที่ปฏิบัติงานก่อนเกษียณอายุราชการ) หรือยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions’ Electronic Filing) หรือ ระบบ e-Filing ผ่านเว็บไซต์กรมบัญชีกลาง หรือผ่าน Mobile Application “Digital Pension” ได้ตั้งแต่วันที่ 1 กุมภาพันธ์ 2566 เป็นต้นไป
“นอกจากนี้ เพื่อเป็นการอํานวยความสะดวกให้แก่ผู้รับบําเหน็จบํานาญ และเงินอื่นในลักษณะเดียวกันในการขอรับหนังสือรับรองการหักภาษี ณ ที่จ่าย กรมบัญชีกลางขอประชาสัมพันธ์ให้ผู้รับบําเหน็จบํานาญ และเงินอื่นในลักษณะเดียวกัน สามารถขอหนังสือรับรองการหักภาษี ณ ที่จ่ายได้ 4 ช่องทาง ดังนี้
1. Mobile Application “Digital Pension” ทั้งระบบ iOS และ Andriod
2. เว็บไซต์ https://dps.cgd.go.th/efiling-pension
3. ส่วนราชการผู้เบิก โดยให้ติดต่อส่วนราชการผู้เบิกเพื่อขอให้ส่งหนังสือฯ ตามที่อยู่ปัจจุบัน หรือไปรับได้ที่ส่วนราชการผู้เบิก
4. กรมบัญชีกลาง หรือสํานักงานคลังเขต/สํานักงานคลังจังหวัด
ทั้งนี้ สามารถขอรับหนังสือรับรองการหักภาษี ณ ที่จ่าย ได้ตั้งแต่วันที่ 16 มกราคม 2566 เป็นต้นไป หากมีข้อสงสัย สามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เตือนลักทรัพย์ของทางราชการ มีโทษจำคุกสูงสุด 7 ปี
วันอังคารที่ 17 มกราคม 2566
กรมทางหลวงชนบท เตือนลักทรัพย์ของทางราชการ มีโทษจําคุกสูงสุด 7 ปี
พร้อมขอความร่วมมือประชาชนหากพบเหตุสามารถแจ้งสายด่วนกรมทางหลวงชนบท โทร. 1146
กรมทางหลวงชนบท (ทช.) กระทรวงคมนาคม ได้ลงพื้นที่ลาดตระเวนตรวจสอบสายทางอย่างต่อเนื่อง และมักได้รับแจ้งเหตุว่ามีการลักลอบขโมยตัดสายไฟส่องสว่างทั้งบนสะพานและบนถนน รวมถึงการลักลอบขโมยตะแกรงเหล็กฝารางระบายน้ําเป็นจํานวนมากในพื้นที่ของ ทช. ซึ่งการกระทําดังกล่าวส่งผลให้ประชาชนที่สัญจรไป - มาบนสะพานหรือถนนไม่ได้รับความสะดวกปลอดภัยและเป็นสาเหตุหนึ่งที่ทําให้เกิดอุบัติเหตุ เกิดความสูญเสียต่อชีวิตและทรัพย์สิน ทั้งยังเป็นความผิดฐานทําลายหรือทําให้เสียหายแก่ทางหลวงมีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับตาม พ.ร.บ. ทางหลวง พ.ศ. 2535 มาตรา 43 ประกอบมาตรา 72 ซึ่งเจ้าพนักงานทางหลวงมีอํานาจจับกุมในขณะกระทําความผิดได้ เมื่อกระทําโดยมีเจตนาลักทรัพย์ จึงเป็นความผิดตามประมวลกฎหมายอาญา ฐานลักทรัพย์ที่ใช้หรือมีไว้เพื่อสาธารณประโยชน์ มีโทษจําคุกตั้งแต่ 1 ปี - 5 ปี และปรับตั้งแต่ 20,000 บาท - 100,000 บาท ตามมาตรา 335 (10) และหากร่วมกันกระทําความผิดตั้งแต่สองคนขึ้นไปหรือกระทําในเวลากลางคืนจะมีโทษหนักขึ้นตามมาตรา 335 วรรคสอง จําคุกตั้งแต่ 1 ปี - 7 ปี และปรับตั้งแต่ 20,000 บาท - 140,000 บาท และผู้กระทําผิดต้องชดใช้ค่าสินไหมทดแทนทรัพย์สินที่เสียหายและสูญหายนั้นด้วย
อย่างไรก็ตาม ทช. ขอความร่วมมือจากประชาชนในการร่วมสอดส่องดูแลทรัพย์สินของทางราชการ หากพบเหตุผิดปกติโปรดแจ้งที่สายด่วน ทช. โทร. 1146 หรือสํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่ทั่วประเทศ เพื่อความปลอดภัยในการเดินทางของประชาชนและเป็นการร่วมกันดูแลรักษาทรัพย์สินของทางราชการให้ประชาชนสามารถใช้ประโยชน์ได้อย่างคุ้มค่าต่อไป
รัฐบาลไทย-ข่าวทำเนียบรัฐบาล-ครม.เปิดทางวิทยาลัยชุมชนปัตตานี ขยายพื้นที่สร้างอาคารเรียนบนพื้นป่าชายเลนเสื่อมโทรม รองรับเปิดหลักสูตรเพิ่ม 5 หลักสูตร
วันอังคารที่ 17 มกราคม 2566
17/01/2566
ครม.เปิดทางวิทยาลัยชุมชนปัตตานี ขยายพื้นที่สร้างอาคารเรียนบนพื้นป่าชายเลนเสื่อมโทรม รองรับเปิดหลักสูตรเพิ่ม 5 หลักสูตร
ครม.เปิดทางวิทยาลัยชุมชนปัตตานี ขยายพื้นที่สร้างอาคารเรียนบนพื้นป่าชายเลนเสื่อมโทรม รองรับเปิดหลักสูตรเพิ่ม 5 หลักสูตร
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.เห็นชอบ การขอยกเว้นมติ ครม. ห้ามใช้ประโยชน์ป่าชายเลน ในการขอใช้ประโยชน์พื้นที่ป่าชายเลน เนื้อที่ 1.08 ไร่ บริเวณตําบลรูสะมิแล อําเภอเมือง จังหวัดปัตตานี เพื่อขยายพื้นที่สําหรับการดําเนินการจัดการเรียนการสอนของสถาบันวิทยาลัยชุมชน วิทยาลัยชุมชนปัตตานี ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ
ปัจจุบันสถาบันวิทยาลัยชุมชน วิทยาลัยชุมชนปัตตานี จัดการเรียนการสอนหลักสูตรอนุปริญญา 6 หลักสูตร มีนักศึกษาปีการศึกษา 2564 จํานวน 1,125 คน ตั้งอยู่บนเนื้อที่ 8.75 ไร่ ตําบลรูสะมิแล อําเภอเมือง จังหวัดปัตตานี ซึ่งได้มีการใช้ประโยชน์ก่อสร้างอาคารจนเต็มพื้นที่แล้ว แต่ด้วยวิทยาลัยชุมชนปัตตานี มีแผนจัดการเรียนการสอนเพิ่มเติมอีก 5 หลักสูตร เช่น สาขาวิชาการจัดการสุขภาวะผู้สูงอายุในชุมชน สาขาการจัดการธุรกิจดิจิทัลและนวัตกรรม เป็นต้น จึงจําเป็นต้องขอขยายการใช้ประโยชน์ที่ดินบริเวณด้านหลังของวิทยาลัย จากการตรวจสอบพื้นที่โดยกรมทรัพยากรทางทะเลและชายฝั่ง พบว่า สามารถให้วิทยาลัยดําเนินการขออนุญาตใช้ประโยชน์ในพื้นที่ดังกล่าวได้ประมาณ 2.3 ไร่ แต่มีพื้นที่ส่วนหนึ่งอยู่ในเขตป่าชายเลน จํานวน 1.08 ไร่ ซึ่งเป็นป่าชายเลนเสื่อมโทรมและมีวัชพืชปกคลุมเต็มพื้นที่ กระทรวงการอุดมศึกษา วิทยาศาสตร์ วิจัยและนวัตกรรม จึงเสนอเรื่องขอยกเว้นมติ ครม. ห้ามใช้ประโยชน์ป่าชายเลนมาในครั้งนี้
นางสาวรัชดา กล่าวด้วยว่า โครงการการใช้ประโยชน์ที่ดินเพิ่มเติมบนเนื้อที่ 2.29 ไร่ วิทยาลัยชุมชนปัตตานี มีแผนดําเนินการก่อสร้างอาคาร จํานวน 2 หลัง ประกอบด้วย อาคารเรียน 4 ชั้น 1 หลัง เนื้อที่ประมาณ 1.29 ไร่ เพื่อใช้ในการจัดการเรียนการสอนหลักสูตรระดับอนุปริญญาเพิ่มเติมทั้ง 5 หลักสูตร และอาคารศูนย์การเรียนรู้ชุมชน 1 หลัง เนื้อที่ประมาณ 1 ไร่ เพื่อดําเนินภารกิจสนับสนุนการเรียนการสอน เช่น เป็นสถานที่สาธิตการทําเกษตรแบบครบวงจร และศูนย์การแสดงผลิตภัณฑ์ชุมชน เป็นต้น นอกจากนี้ วิทยาลัยชุมชนปัตตานี ได้จัดทําแผนการจัดสรรงบประมาณ สําหรับเป็นค่าใช้จ่ายในการปลูกป่าทดแทน เพื่อการอนุรักษ์หรือรักษาสภาพแวดล้อมไม่น้อยกว่า 20 เท่า ของพื้นที่ป่าชายเลนที่ใช้ประโยชน์ (คิดเป็นงบประมาณเท่ากับ 263,304 บาท) ตามระเบียบกรมทรัพยากรทางทะเลและชายฝั่งว่าด้วยการปลูกและบํารุงป่าชายเลนทดแทนฯ พ.ศ.2556 โดยมีแผนจะเริ่มดําเนินการในปีงบประมาณ พ.ศ.2566
รัฐบาลไทย-ข่าวทำเนียบรัฐบาล-MDES หารือความร่วมมือด้าน ICT กับ ITU
วันอังคารที่ 17 มกราคม 2566
MDES หารือความร่วมมือด้าน ICT กับ ITU
MDES หารือความร่วมมือด้าน ICT กับ ITU
เมื่อวันที่ 17 มกราคม 2566 - นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ให้การต้อนรับ Ms. Atsuko Okuda ผู้อํานวยการสํานักงานภูมิภาคเอเชียและแปซิฟิกของสหภาพโทรคมนาคมระหว่างประเทศ (ITU) เนื่องในโอกาสวันขึ้นปีใหม่ 2566 และร่วมหารือเกี่ยวกับความร่วมมือด้าน ICT ระหว่างกระทรวงฯ และ ITU โดยนายณัฐพล ได้กล่าวถึงนโยบายสําคัญของกระทรวงฯ เรื่อง การขจัดปัญหา อาชญากรรมออนไลน์ หาก ITU สามารถนําประเด็นดังกล่าวไปพิจารณาเพื่อจัดกิจกรรมที่เกี่ยวข้องในกรอบงานของ ITU และระหว่างประเทศสมาชิก อาทิ การแบ่งปันประสบการณ์และแลกเปลี่ยนความเห็นในเรื่องอาชญากรรมออนไลน์ และการจัดฝึกอบรมให้ความรู้เรื่องทักษะด้านดิจิทัลและการรู้เท่าทันภัยออนไลน์ ด้าน Ms. Atsuko ได้กล่าวขอบคุณกระทรวงฯ ที่ให้ความร่วมมือและสนับสนุนการดําเนินงานของ ITU มาโดยตลอด และเห็นด้วยกับประเด็นอาชญากรรมออนไลน์ที่เป็นปัญหาสําคัญในปัจจุบันที่เกิดขึ้นทั่วโลก และยินดีที่จะให้ความร่วมมือกับไทยในประเด็นดังกล่าวต่อไป ณ ห้องรับรอง ชั้น 8 กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-รัฐเพิ่มการดูแลผู้ป่วยฉุกเฉินวิกฤต (UCEP) ครม.เคาะเพิ่มค่าธรรมเนียมแพทย์ 30% ปรับชื่อรายการยาใหม่ ครอบคลุมหลายยี่ห้อ ลดปัญหาเบิกจ่าย
วันอังคารที่ 17 มกราคม 2566
17/01/2566
รัฐเพิ่มการดูแลผู้ป่วยฉุกเฉินวิกฤต (UCEP) ครม.เคาะเพิ่มค่าธรรมเนียมแพทย์ 30% ปรับชื่อรายการยาใหม่ ครอบคลุมหลายยี่ห้อ ลดปัญหาเบิกจ่าย
รัฐเพิ่มการดูแลผู้ป่วยฉุกเฉินวิกฤต (UCEP) ครม.เคาะเพิ่มค่าธรรมเนียมแพทย์ 30% ปรับชื่อรายการยาใหม่ ครอบคลุมหลายยี่ห้อ ลดปัญหาเบิกจ่าย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.เห็นชอบหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต (UCEP) (ฉบับที่ 4 ) ซึ่งสิทธิ UCEP (Universal Coverage for Emergency Patients) เป็นสิทธิการรักษาตามนโยบายรัฐ เพื่อคุ้มครองผู้ป่วยฉุกเฉินวิกฤต ให้สามารถเข้ารับการรักษาในโรงพยาบาลทุกแห่งที่ใกล้ที่สุดได้ โดยไม่ต้องเสียค่าใช้จ่ายจนพ้นวิกฤต และสามารถเคลื่อนย้ายได้อย่างปลอดภัย แต่ไม่เกิน 72 ชั่วโมง
สําหรับหลักเกณฑ์ วิธีการ และเงื่อนไขที่เสนอในครั้งนี้ เป็นการปรับปรุงแก้ไขบัญชีและอัตราค่าใช้จ่ายแนบท้ายหลักเกณฑ์ UCEP ครั้งที่ 4 จํานวน 2 รายการ ใน 2 หมวด คือ การจัดทํารายการยา และค่าธรรมเนียมแพทย์ ดังนี้
1.การจัดทํารายการยา ในหมวดที่ 3 ค่ายาและสารอาหารทางเส้นเลือด เป็นการปรับรายการยาในบัญชีแนบท้ายหลักเกณฑ์ UCEP จํานวน 3,138 รายการ จากเดิมที่กําหนดตามชื่อการค้า (Trade name) ของยาทั้งหมด โดยปรับใหม่ ดังนี้ ประเภทที่ 1 ยาต้นแบบ (Original drug) ให้ระบุในบัญชีแนบท้าย โดยใช้ทั้ง 2 ชื่อ คือ ชื่อสามัญทางยา (Generic name) และชื่อการค้า (Trade name) จํานวน 227 รายการ ส่วนประเภทที่ 2 ยาสามัญ (Generic drug) ให้ระบุในบัญชีแนบท้าย โดยใช้เฉพาะชื่อสามัญทางยา (Generic name) เพียงอย่างเดียว จํานวน 1,060 รายการ เมื่อปรับปรุงแล้วจะส่งผลให้มีรายการยาทั้ง 2 ประเภท คงเหลือในบัญชีแนบท้ายหลักเกณฑ์ UCEP รวมทั้งสิ้น 1,287 รายการ
การปรับปรุงรายการยาดังกล่าว จะช่วยลดปัญหาของการเบิกจ่ายยา เนื่องจากการใช้ชื่อทางการค้า จะทําให้ยาที่มีตัวยาสามัญชนิดเดียวกันแต่ต่างยี่ห้อหรือไม่อยู่ในบัญชีแนบท้าย จะไม่สามารถเบิกจ่ายได้ เช่น พาราเซตามอล (Paracetamol) เป็นชื่อสามัญของยาแก้ปวด ลดไข้ แต่มีชื่อทางการค้าหลายชื่อ เช่น ยี่ห้อ SARA ยี่ห้อ PARA GPO หรือยี่ห้อ PARACAP
2.ค่าธรรมเนียมแพทย์ ในหมวดที่ 12 ค่าบริการวิชาชีพ เป็นการปรับอัตราค่าบริการทางการแพทย์ (ค่าตรวจวินิจฉัยและทําหัตถการโดยแพทย์) เพื่อให้เป็นไปตามคู่มือแนวทางการกําหนดค่าธรรมเนียมการแพทย์ ปี 2563 ของแพทยสภา โดยปรับเพิ่มขึ้นประมาณร้อยละ 30 อาทิ 1)การเย็บแผลฉีกขาดหรือบาดแผลของหนังศีรษะ ปรับค่าธรรมเนียมใหม่เป็น 9,000 บาท จากเดิม 6,000 บาท 2)การซ่อมแซมหลอดเลือดแดงโป่งพองในสมอง ปรับค่าธรรมเนียมใหม่เป็น 90,000 บาท จากเดิม 60,000 บาท 3)การใส่ท่อช่วยหายใจ ปรับค่าธรรมเนียมใหม่เป็น 2,250 บาท จากเดิม 1,500 บาท
ทั้งนี้ ค่าธรรมเนียมแพทย์ (ค่าบริการวิชาชีพ) คิดเป็นร้อยละ 45 ของค่าบริการผู้ป่วย UCEP ทั้งหมด (ค่าบริการผู้ป่วย UCEP เช่น ค่าห้อง และค่าอาหาร ค่ายา ค่าเวชภัณฑ์ที่ไม่ใช่ยา ค่าทําหัตถการ และค่าบริการวิชาชีพ) ดังนั้น การปรับเพิ่มขึ้นของค่าธรรมเนียมแพทย์ในครั้งนี้ จะส่งผลให้ค่าบริการผู้ป่วย UCEP ในภาพรวมเพิ่มขึ้นร้อยละ 13.5
รัฐบาลไทย-ข่าวทำเนียบรัฐบาล-ครม.เคาะ! เวนคืนที่ดิน ต.ลำพะยา จ.ยะลา สร้างอ่างเก็บน้ำลำพะยาอันเนื่องมาจากพระราชดำริ บรรเทาภัยแล้งแก้ปัญหาอุทกภัย
วันอังคารที่ 17 มกราคม 2566
17/01/2566
ครม.เคาะ! เวนคืนที่ดิน ต.ลําพะยา จ.ยะลา สร้างอ่างเก็บน้ําลําพะยาอันเนื่องมาจากพระราชดําริ บรรเทาภัยแล้งแก้ปัญหาอุทกภัย
ครม.เคาะ! เวนคืนที่ดิน ต.ลําพะยา จ.ยะลา สร้างอ่างเก็บน้ําลําพะยาอันเนื่องมาจากพระราชดําริ บรรเทาภัยแล้งแก้ปัญหาอุทกภัย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 มกราคม 2566 ว่า ครม.อนุมัติร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลลําพะยา อําเภอเมืองยะลาจังหวัดยะลา พ.ศ. .... ตามที่กระทรวงเกษตรและสหกรณ์เสนอ เพื่อก่อสร้างอ่างเก็บน้ําตามโครงการอ่างเก็บน้ําลําพะยาอันเนื่องมาจากพระราชดําริ พระบาทสมเด็จพระบรมชนกาธิเบศรมหาภูมิพล อดุลยเดชมหาราช บรมนาถบพิตร เพื่อช่วยให้ประชาชนสามารถทําการเพาะปลูกได้ตลอดปี มีแหล่งน้ําอุปโภคบริโภค และช่วยบรรเทาปัญหาอุทกภัยในพื้นที่ ทั้งนี้ กรมชลประทานได้วางแผนก่อสร้างโครงการดังกล่าว โดยใช้พื้นที่ประมาณ 450 แปลง เนื้อที่ประมาณ 1,527 ไร่ มีค่าทดแทนทรัพย์สินทั้งโครงการ จํานวน 475.48 ล้านบาท และใช้จ่ายเงินจากเงินงบประมาณประจําปีตลอดระยะเวลาดําเนินการ 3 ปี (ปีงบประมาณ พ.ศ. 2565 – 2567)
สําหรับร่างพระราชกฤษฎีกาฉบับนี้ มีสาระสําคัญ เป็นการกําหนดเขตที่ดินที่จะเวนคืน ในท้องที่ ตําบลลําพะยา อําเภอเมืองยะลา จังหวัดยะลา ในการก่อสร้างทํานบดิน อาคารหัวงาน และอาคารประกอบพร้อมส่วนประกอบอื่น ตามโครงการอ่างเก็บน้ําลําพะยาอันเนื่องมาจากพระราชดําริ มีกําหนดเวลาใช้บังคับ 3 ปี โดยให้เจ้าหน้าที่เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 60 วัน นับแต่วันที่พระราชกฤษฎีกานี้ใช้บังคับ เพื่อให้ทราบข้อเท็จจริงเกี่ยวกับที่ดินและอสังหาริมทรัพย์ที่จะเวนคืนที่แน่ชัด
นางสาวรัชดา กล่าวด้วยว่า เมื่อโครงการอ่างเก็บน้ําลําพะยาอันเนื่องมาจากพระราชดําริแล้วเสร็จ จะเป็นประโยชน์อย่างยิ่งในการเป็นแหล่งกักเก็บน้ํา เพื่อใช้ประโยชน์ในการเพาะปลูกทั้งในฤดูฝนและฤดูแล้ง ประมาณ 8,100 ไร่ และเป็นแหล่งน้ําใช้อุปโภคบริโภคในฤดูแล้งของประชาชนในพื้นที่ และประชาชนบริเวณใกล้เคียงที่ประสบปัญหาการขาดแคลนน้ํา ประมาณ 690 ครัวเรือน หรือประมาณ 3,450 คน รวมทั้งช่วยบรรเทาปัญหาอุทกภัยบริเวณพื้นที่เพาะปลูกในช่วงฤดูน้ําหลากด้วย
รัฐบาลไทย-ข่าวทำเนียบรัฐบาล-นายกฯ ย้ำรัฐบาลเร่งขับเคลื่อนโครงการต่าง ๆ อย่างเป็นรูปธรรม ครม.ขยายเวลาลดภาษีสรรพสามิตน้ำมันดีเซล 4 เดือน ลดผลกระทบ บรรเทาความเดือดร้อนให้ประชาชน
วันอังคารที่ 17 มกราคม 2566
17/01/2566
นายกฯ ย้ํารัฐบาลเร่งขับเคลื่อนโครงการต่าง ๆ อย่างเป็นรูปธรรม ครม.ขยายเวลาลดภาษีสรรพสามิตน้ํามันดีเซล 4 เดือน ลดผลกระทบ บรรเทาความเดือดร้อนให้ประชาชน
นายกฯ ย้ํารัฐบาลเร่งขับเคลื่อนโครงการต่าง ๆ อย่างเป็นรูปธรรม ครม.ขยายเวลาลดภาษีสรรพสามิตน้ํามันดีเซล 4 เดือน ลดผลกระทบ บรรเทาความเดือดร้อนให้ประชาชน
วันนี้ (17 ม.ค. 66) เวลา 13.10 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี ว่า การประชุมคณะรัฐมนตรีมีการพิจารณาและรับทราบผลการดําเนินงานในเรื่องต่าง ๆ ซึ่งรัฐบาลพร้อมรับฟังปัญหาเพื่อนําไปสู่การแก้ไข ทั้งนี้ หน่วยงานที่เกี่ยวข้องต้องพิจารณา ศึกษาความเป็นไปได้ ปัญหา อุปสรรคของการดําเนินโครงการต่าง ๆ พร้อมทั้งการตอบคําถามจากสังคมด้วย เพื่อให้การดําเนินโครงการสําเร็จเป็นรูปธรรม โดยรัฐบาลมุ่งแก้ไขปัญหาที่เกิดขึ้น ได้มีการเตรียมความพร้อมและเตรียมมาตรการต่าง ๆ ไว้เพื่อรองรับความผันผวนของสถานการณ์เศรษฐกิจโลก เช่น การใช้ประโยชน์จากเทคโนโลยีดิจิทัล หรือระบบออนไลน์ต่าง ๆ เป็นต้น รวมทั้งการลดความขัดแย้งเพื่อให้ประเทศสามารถเดินหน้าต่อไปได้
นายกรัฐมนตรียังได้กล่าวถึงการขยายระยะเวลาการลดภาษีสรรพสามิตน้ํามันดีเซล หลังมาตรการเดิมจะสิ้นสุดลงในวันที่ 20 ม.ค. 66 นี้ ว่าเป็นการต่ออายุมาตรการออกไปอีกเป็นเวลา 4 เดือน ซึ่งแม้จะต้องใช้งบประมาณต่อเดือนค่อนข้างสูง โดยอาจสูญเสียรายได้การจัดเก็บงบประมาณประมาณ 4 หมื่นล้านบาท หรือประมาณ 1 หมื่นล้านบาทต่อเดือน แต่เป็นหน้าที่ที่รัฐบาลต้องตัดสินใจดําเนินการแก้ไขปัญหาเพื่อแบ่งเบาภาระ ลดผลกระทบและบรรเทาความเดือดร้อนให้ประชาชน นายกรัฐมนตรียืนยันว่าการแก้ไขปัญหาหรือออกมาตรการช่วยเหลือต่าง ๆ รัฐบาลต้องมีการพิจารณาอย่างถี่ถ้วน โดยทุกภาคส่วนต้องศึกษาสถานการณ์ภายนอกประเทศที่เกี่ยวข้องอย่างใกล้ชิดต่อเนื่อง เช่น ราคาน้ํามันในตลาดโลก การนําเข้า หรือแหล่งผลิตต่าง ๆ ตลอดจนสถานการณ์การสู้รบระหว่างประเทศด้วย
รัฐบาลไทย-ข่าวทำเนียบรัฐบาล-ขสมก. ร่วมกับ รฟท. จัดรถ Shuttle Bus ให้บริการฟรีในเส้นทาง “สถานีกลางกรุงเทพอภิวัฒน์ - สถานีรถไฟกรุงเทพ (หัวลำโพง) (ทางด่วน)”
วันอังคารที่ 17 มกราคม 2566
ขสมก. ร่วมกับ รฟท. จัดรถ Shuttle Bus ให้บริการฟรีในเส้นทาง “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) (ทางด่วน)”
เริ่มวันที่ 19 มกราคม 2566
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า การรถไฟแห่งประเทศไทย (รฟท.) จะเปิดให้บริการรถไฟทางไกล ณ สถานีกลางกรุงเทพอภิวัฒน์ โดยปรับเปลี่ยนต้นทาง - ปลายทางกลุ่มขบวนรถด่วนพิเศษ ด่วนเร็ว จํานวน 52 ขบวน จากสถานีรถไฟกรุงเทพ (หัวลําโพง) ไปที่สถานีกลางกรุงเทพอภิวัฒน์ ตั้งแต่วันที่ 19 มกราคม 2566 เป็นต้นไป องค์การขนส่งมวลชนกรุงเทพ (ขสมก.) จึงร่วมกับ รฟท. จัดเดินรถ Shuttle Bus ให้บริการฟรีในเส้นทาง “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง) (ทางด่วน)” เพื่ออํานวยความสะดวกให้กับประชาชนในการเดินทางเชื่อมต่อระหว่างสถานีรถไฟทั้ง 2 แห่ง ตั้งแต่วันที่ 19 มกราคม 2566 เป็นต้นไป โดยมีรายละเอียด ดังนี้
1. จัดรถโดยสารปรับอากาศ NGV แบบชานต่ํา (Low Floor) จํานวน 6 คัน โดยมีท่าต้นทาง จํานวน 2 แห่ง คือ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง)
2. จัดเดินรถโดยสาร ตั้งแต่เวลา 04.30 - 23.00 น. โดยปล่อยรถคันแรกจากสถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เวลา 04.30 น. (เฉพาะวันที่ 19 มกราคม 2566 จัดเดินรถโดยสาร ตั้งแต่เวลา 12.00 - 23.00 น.)
3. ความถี่ในการปล่อยรถทุก ๆ 30 นาที หรือตามจํานวนเที่ยวที่ขบวนรถไฟมาถึงสถานี
ทั้งนี้ ขสมก. ได้จัดเจ้าหน้าที่สายตรวจพิเศษและนายตรวจประจําจุด ณ สถานีกลางกรุงเทพอภิวัฒน์และสถานีรถไฟกรุงเทพ (หัวลําโพง) เพื่ออํานวยความสะดวกและประชาสัมพันธ์เส้นทางเดินรถ Shuttle Bus ให้ประชาชนผู้ใช้บริการรับทราบ
รัฐบาลไทย-ข่าวทำเนียบรัฐบาล-ครม. ขยายเวลาลดอัตราภาษีสรรพสามิตน้ำมันดีเซลลิตรละ 5 บาท อีก 4 เดือน ถึง 20 พฤษภาคม 2566 นี้
วันอังคารที่ 17 มกราคม 2566
17/01/2566
ครม. ขยายเวลาลดอัตราภาษีสรรพสามิตน้ํามันดีเซลลิตรละ 5 บาท อีก 4 เดือน ถึง 20 พฤษภาคม 2566 นี้
ครม. ขยายเวลาลดอัตราภาษีสรรพสามิตน้ํามันดีเซลลิตรละ 5 บาท อีก 4 เดือน ถึง 20 พฤษภาคม 2566 นี้
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (17 มกราคม 2566) อนุมัติหลักการร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... โดยเป็นการปรับลดอัตราภาษีสรรพสามิตน้ํามันดีเซล และน้ํามันอื่นๆ ที่คล้ายกันในบัญชีพิกัดภาษีสรรพสามิต ประเภทที่ 01.05 รายการน้ํามันดีเซลที่มีกํามะถันและรายการน้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ โดยปรับอัตราภาษีลดลง ประมาณ 5 บาท/ลิตร ตามชนิดของน้ํามันดีเซล ตั้งแต่วันที่ 21 มกราคม 2566 ถึง 20 พฤษภาคม 2566 โดยเป็นมาตรการต่อเนื่องตั้งแต่กุมภาพันธ์ 2565 เป็นต้นมา และจะสิ้นสุดในวันที่ 20 มกราคม 2566 นี้
ร่างกฎกระทรวงที่เสนอในครั้งนี้ คาดว่าจะก่อให้เกิดผลกระทบต่อรายได้ของรัฐ โดยกรมสรรพสามิตจัดเก็บรายได้ภาษีสรรพสามิตสินค้าน้ํามันและผลิตภัณฑ์น้ํามันลดลงประมาณ 10,000 ล้านบาทต่อเดือน ซึ่งมาตรการภาษีครั้งนี้ จะดําเนินการเป็นระยะเวลาประมาณ 4 เดือนจึงคาดว่าจะสูญเสียรายได้ประมาณ 40,000 ล้านบาท อย่างไรก็ตามเนื่องจากน้ํามันดีเซลเป็นต้นทุนในภาคส่วนต่าง ๆ ตั้งแต่ต้นน้ําถึงปลายน้ํา ซึ่งการลดอัตราภาษีสรรพสามิตสินค้าน้ํามันและผลิตภัณฑ์น้ํามันในครั้งนี้จะช่วยรักษาระดับราคาขายปลีกน้ํามันดีเซลในประเทศไม่ให้สูงขึ้นอย่างรวดเร็ว  จนส่งผลกระทบต่อค่าครองชีพของประชาชนและภาคธุรกิจในระดับที่อาจเป็นอุปสรรคต่อการฟื้นฟูเศรษฐกิจของประเทศ ซึ่งกระทรวงการคลังจะติดตามสถานการณ์ราคาน้ํามันอย่างใกล้ชิด เพื่อพิจารณาความเหมาะสมของการปรับลดอัตราภาษี เพื่อให้ฐานะการคลังของประเทศมีเสถียรภาพมากขึ้น รวมทั้งให้การจัดเก็บรายได้ของรัฐเป็นไปตามประมาณการการจัดเก็บรายได้ประจําปีงบประมาณ พ.ศ.2566 ด้วย ซึ่งนายกรัฐมนตรีได้ย้ําว่า รัฐบาลดูแลมาตรการนี้ เป็นส่วนหนึ่งในการดูแลพี่น้องประชาชน ในสถานการณ์ที่ราคาพลังงานของโลกยังคงผันผวนและสูงอยู่
รัฐบาลไทย-ข่าวทำเนียบรัฐบาล-พม. พร้อมพระนวกะจาก 6 จังหวัดภาคเหนือ ร่วมลงนามถวายพระพรแด่ "พระองค์ภาฯ" ณ รพ.จุฬาลงกรณ์ สภากาชาดไทย
วันอังคารที่ 17 มกราคม 2566
พม. พร้อมพระนวกะจาก 6 จังหวัดภาคเหนือ ร่วมลงนามถวายพระพรแด่ "พระองค์ภาฯ" ณ รพ.จุฬาลงกรณ์ สภากาชาดไทย
พม. พร้อมพระนวกะจาก 6 จังหวัดภาคเหนือ ร่วมลงนามถวายพระพรแด่ "พระองค์ภาฯ" ณ รพ.จุฬาลงกรณ์ สภากาชาดไทย
วันนี้ (17 ม.ค. 66) เวลา 09.09 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นําผู้บริหารกระทรวง พม. พร้อมทั้งพระอุดมบัณฑิต ผู้ช่วยเจ้าอาวาสวัดเบญจมบพิตรดุสิตวนาราม ในฐานะรองประธานคณะพระธรรมจาริก นําพระธรรมจารึก รวมทั้งพระนวกะ จํานวน 120 รูป ที่ได้รับการบรรพชาอุปสมบทที่วัดศรีโสดา พระอารามหลวง จังหวัดเชียงใหม่ นําแจกันดอกไม้มาถวายหน้าพระรูปพร้อมลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา อีกทั้งพระนวกะร่วมกันเจริญภาวนา ณ โรงพยาบาลจุฬาลงกรณ์ สภากาชาดไทย กรุงเทพฯ
นายอนุกูล กล่าวว่า เมื่อวันที่ 15 มกราคม 2566 กระทรวง พม. โดยกรมพัฒนาสังคมและสวัสดิการ (พส.) ร่วมกับสํานักงานประธานพระธรรมจาริก วัดเบญจมบพิตรดุสิตวนาราม สํานักงานบริหารงานโครงการพระธรรมจาริกส่วนภูมิภาค วัดศรีโสดา จังหวัดเชียงใหม่ และมูลนิธิเผยแพร่พระพุทธศาสนาแก่ชนถิ่นกันดาร ในพระราชูปถัมภ์สมเด็จพระศรีนครินทราบรมราชชนนี ได้จัดพิธีบรรพชาอุปสมบทราษฎรบนพื้นที่สูงจาก 6 จังหวัดภาคเหนือ ได้แก่ จังหวัดเชียงใหม่ น่าน แม่ฮ่องสอน เชียงราย ลําปาง และลําพูน เป็น “พระนวกะ” หรือพระบวชใหม่ ณ วัดศรีโสดา พระอารามหลวง อําเภอเมือง จังหวัดเชียงใหม่ เพื่อทําหน้าที่เผยแพร่พระพุทธศาสนา อบรมสอนศีลธรรม คุณธรรมจริยธรรม และพัฒนาจิตใจให้แก่ราษฎรบนพื้นที่สูง รวมทั้งปฏิบัติตนในลักษณะการเป็น “นักพัฒนา” เพื่อช่วยขัดเกลาจิตใจและส่งเสริมในการช่วยเหลือและแก้ไขปัญหาความเดือดร้อนของชุมชนบนพื้นที่สูง
#พมช่วย24ชม
#ช่วย24ชม
#ข่าวพม
รัฐบาลไทย-ข่าวทำเนียบรัฐบาล-​"ทิพานัน" โชว์ผลงาน “พล.อ.ประยุทธ์” อีก2ปีได้ใช้ทางหลวงพิเศษระหว่างเมืองหมายเลข 82 สายบางขุนเทียน-เอกชัย-บ้านแพ้ว ช่วงเอกชัย – บ้านแพ้ว แก้ปัญหารถติดถนนพระราม 2
วันอังคารที่ 17 มกราคม 2566
17/01/2566
​"ทิพานัน" โชว์ผลงาน “พล.อ.ประยุทธ์” อีก2ปีได้ใช้ทางหลวงพิเศษระหว่างเมืองหมายเลข 82 สายบางขุนเทียน-เอกชัย-บ้านแพ้ว ช่วงเอกชัย – บ้านแพ้ว แก้ปัญหารถติดถนนพระราม 2
​"ทิพานัน" โชว์ผลงาน “พล.อ.ประยุทธ์” อีก2ปีได้ใช้ทางหลวงพิเศษระหว่างเมืองหมายเลข 82 สายบางขุนเทียน-เอกชัย-บ้านแพ้ว ช่วงเอกชัย – บ้านแพ้ว แก้ปัญหารถติดถนนพระราม 2  เชื่อมโยงเดินทาง ขนส่งสินค้า ท่องเที่ยวจากกทม.สู่ภาคใต้
วันที่ 17 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลพล.อ.ประยุทธ์ จันทร์โอชา ให้ความสําคัญกับการพัฒนาโครงสร้างพื้นฐานทางถนน โดยมีแผนแม่บทการพัฒนาโครงข่ายทางหลวงพิเศษระหว่างเมือง ระยะ 20 ปี พ.ศ. 2560-2579 รวม 21 เส้นทาง ระยะทาง 6,612 กิโลเมตร เพื่อเสริมศักยภาพระบบการขนส่งทางถนนให้มีประสิทธิภาพ เชื่อมโยง ครอบคลุม และเพิ่มขีดความสามารถการแข่งขันด้านโลจิสติกส์ของประเทศ โดยได้มีคณะรัฐมนตรีเมื่อวันที่ 9 กุมภาพันธ์ 2564 ได้อนุมัติงบประมาณวงเงิน 19,700 ล้านบาท ก่อสร้างโครงการทางหลวงพิเศษระหว่างเมืองหมายเลข 82 สายบางขุนเทียน-เอกชัย-บ้านแพ้ว ช่วงเอกชัย – บ้านแพ้ว เพื่อแก้ไขปัญหาการจราจรบนทางหลวงหมายเลข 35 หรือถนนพระราม 2 และเชื่อมโยงโครงข่ายการเดินทางและการขนส่งสินค้าระหว่างกรุงเทพมหานครและปริมณฑล ลงสู่ภาคใต้ของประเทศ
น.ส.ทิพานัน กล่าวว่า โครงการทางหลวงพิเศษระหว่างเมืองหมายเลข 82 สายบางขุนเทียน-เอกชัย-บ้านแพ้ว ช่วงเอกชัย – บ้านแพ้ว มีจุดเริ่มต้นบริเวณ กม. 20+295 ในเขตพื้นที่อําเภอเมืองสมุทรสาคร จังหวัดสมุทรสาคร และสิ้นสุดบริเวณ กม. 36+645 ในเขตพื้นที่อําเภอบ้านแพ้ว จังหวัดสมุทรสาคร รวมระยะทางประมาณ 16.350 กิโลเมตร แบ่งงานก่อสร้างโยธาจํานวน 10 ตอน ความคืบหน้า ณ สิ้นเดือน พฤศจิกายน 2565 ในภาพรวมอยู่ที่ 10.453% คาดว่าจะก่อสร้างแล้วเสร็จในปี 2568
รองโฆษกประจําสํานักนายกรัฐมนตรี กล่าวว่า การวางโครงข่ายการคมนาคม โครงการนี้มีความสําคัญอย่างมากนอกจากจะช่วยแก้ไขปัญหาการจราจรติดขัดถนนพระราม 2 แล้ว ยังเชื่อมโยงกรุงเทพมหานคร สู่พื้นที่ภาคใต้ได้อย่างสะดวก รวดเร็ว ปลอดภัย และยังเป็นเส้นทางส่งเสริมการท่องเที่ยวภาคใต้ กระจายการพัฒนาเศรษฐกิจไปยังพื้นที่ห่างไกลเพื่อยกระดับขีดความสามารถของประเทศอย่างยั่งยืน
“พล.อ.ประยุทธ์มุ่งมั่นในการแก้ไขปัญหาการจราจร ลดอุบัติเหตุบนท้องถนน ได้เน้นย้ําให้การก่อสร้างโครงสร้างพื้นฐานโครงการต่างๆให้เป็นไปตามแผนงานที่กําหนดไว้ ได้มาตรฐานและไม่ส่งผลกระทบต่อสิ่งแวดล้อม ควบคู่ไปกับการพัฒนาเศรษฐกิจ เพื่อให้ประชาชนกินดี อยู่ดี มีความปลอดภัยในชีวิตและทรัพย์สิน”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-พม. จับมือสโมสรซอนต้า เตรียมหนุนแม่เลี้ยงเดี่ยวมีพื้นที่ประกอบอาชีพ สร้างรายได้เลี้ยงครอบครัว
วันอังคารที่ 17 มกราคม 2566
พม. จับมือสโมสรซอนต้า เตรียมหนุนแม่เลี้ยงเดี่ยวมีพื้นที่ประกอบอาชีพ สร้างรายได้เลี้ยงครอบครัว
พม. จับมือสโมสรซอนต้า เตรียมหนุนแม่เลี้ยงเดี่ยวมีพื้นที่ประกอบอาชีพ สร้างรายได้เลี้ยงครอบครัว
วันนี้ (17 ม.ค. 66) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมนําเสนอโครงการ “โครงการเสริมพลัง สร้างอาชีพเติมรอยยิ้มแม่เลี้ยงเดี่ยวและครอบครัว” ร่วมกับ ดร.อุษณีย์ มหากิจศิริ ลีโอณีโอ นายกสโมสรซอนต้ากรุงเทพ 1 พร้อมสมาชิกสโมสรซอนต้า เพื่อสนับสนุนให้แม่เลี้ยงเดี่ยวและสตรีที่ประสบปัญหาทางสังคมที่ผ่านการอบรมอาชีพจากกรมกิจกรสตรีและสถาบันครอบครัว (สค.) ได้มีพื้นที่ในการประกอบอาชีพจริงและสามารถสร้างรายได้เลี้ยงดูตัวเองและครอบครัวได้อย่างมั่นคง โดยมี นางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงานเกี่ยวกับโครงการฯ ณ สถานคุ้มครองและพัฒนาอาชีพบ้านเกร็ดตระการ กรุงเทพมหานคร
นายจุติ กล่าวว่า การประชุมครั้งนี้ เป็นการนําเสนอโครงการเสริมพลัง สร้างอาชีพเติมรอยยิ้มแม่เลี้ยงเดี่ยวและครอบครัว ซึ่งเป็นการสร้างต้นแบบการดําเนินงานร้านค้า ธุรกิจ ศูนย์แสดงผลิตภัณฑ์ ศูนย์การค้า ศูนย์บริการขนาดย่อม รวมทั้งเป็นศูนย์ฝึกอบรมทักษะอาชีพและกลยุทธ์ทางการตลาดครบวงจรให้แก่ผู้ผ่านการฝึกอบรมอาชีพจาก สค. อีกทั้งเป็นศูนย์บริการแม่เลี้ยงเดี่ยวและครอบครัวเลี้ยงเดี่ยว และศูนย์กลางการแลกเปลี่ยนเรียนรู้และให้คําปรึกษาครบวงจร (Help Desk) โดยใช้สถานคุ้มครองและพัฒนาอาชีพบ้านเกร็ดตระการ กรุงเทพมหานคร จัดตั้งศูนย์กลางด้านอาชีพ (Career Hub) และขอรับการสนับสนุนงบประมาณจากสโมสรซอนต้า
#พมช่วย24ชม
#ช่วย24ชม
#ข่าวพม
รัฐบาลไทย-ข่าวทำเนียบรัฐบาล-ครม.เห็นชอบเปิดตลาดน้ำมันปาล์มและน้ำมันเนื้อในเมล็ดปาล์มและบริหารการนำเข้าคราวละ 3 ปี และรับทราบ 6 มาตรการช่วยเหลือเกษตรกรปาล์มน้ำมัน
วันอังคารที่ 17 มกราคม 2566
17/01/2566
ครม.เห็นชอบเปิดตลาดน้ํามันปาล์มและน้ํามันเนื้อในเมล็ดปาล์มและบริหารการนําเข้าคราวละ 3 ปี และรับทราบ 6 มาตรการช่วยเหลือเกษตรกรปาล์มน้ํามัน
ครม.เห็นชอบเปิดตลาดน้ํามันปาล์มและน้ํามันเนื้อในเมล็ดปาล์มและบริหารการนําเข้าคราวละ 3 ปี และรับทราบ 6 มาตรการช่วยเหลือเกษตรกรปาล์มน้ํามัน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 17 มกราคม 2566 ว่า ที่ประชุมครม.มีมติรับทราบสรุปมติการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 3/65 และเห็นชอบให้เปิดตลาดน้ํามันปาล์มและน้ํามันเนื้อในเมล็ดปาล์มและบริหารการนําเข้าคราวละ 3 ปี (ปี 2566-2568)
การประชุมคณะกรรมการนโยบายปาล์มน้ํามันแห่งชาติ ครั้งที่ 3/65 เมื่อวันที่ 19 ตุลาคม 2565 มีมติ 6 เรื่อง ได้แก่ 1. การกําหนดมาตรฐานการรับซื้อผลปาล์ม 2. โครงการติดตั้งเครื่องมือวัดปริมาณน้ํามันปาล์มเพื่อบริหารจัดการและควบคุมสต็อกน้ํามันปาล์ม 3. การเปิดตลาดน้ํามันปาล์มและน้ํามันเนื้อในเมล็ดปาล์มและบริหารการนําเข้าคราวละ 3 ปี (ปี 2566-2568) 4. การขอขยายระยะเวลาโครงการผลักดันการส่งออกน้ํามันปาล์มเพื่อลดผลผลิตส่วนเกิน ปี 2565 (อยู่ระหว่างรอความเห็นของหน่วยงานที่เกี่ยวข้อง เพื่อนําเสนอ ครม. ให้ความเห็นชอบ) 5. โครงการประกันรายได้เกษตรกรชาวสวนปาล์มน้ํามัน ปี 2565-2566 และมาตรการคู่ขนาน ปี 2566 (อยู่ระหว่างรอความเห็นของหน่วยงานที่เกี่ยวข้อง เพื่อนําเสนอ ครม. ให้ความเห็นชอบ) และ 6. การสรรหากรรมการผู้ทรงคุณวุฒิ
น.ส.ทิพานัน กล่าวว่า นอกจากที่ครม. รับทราบมติการประชุมคณะกรรมการนโยบายปาล์มน้ํามันแห่งชาติ ครั้งที่ 3/65 ดังกล่าวแล้ว วันนี้ ครม. มีมติเห็นชอบ การเปิดตลาดน้ํามันปาล์มและน้ํามันเนื้อในเมล็ดปาล์มและบริหารการนําเข้าคราวละ 3 ปี (ปี 2566-2568) เงื่อนไขเป็นไปตามข้อผูกพันของทุกกรอบการค้า และให้ องค์การคลังสินค้า เป็นผู้นําเข้าและกระจายสินค้าให้ผู้ผลิตภายในประเทศตามที่สมาคมโรงกลั่นน้ํามันปาล์มเป็นผู้จัดสรร ได้แก่ ความตกลงหุ้นส่วนเศรษฐกิจที่ใกล้ชิดไทย-ญี่ปุ่น (JTEPA) ความตกลงการค้าเสรีไทย - ชิลี ( TCFTA) ความตกลงหุ้นส่วนเศรษฐกิจอาเซียน - ญี่ปุ่น (AJCEP) (เฉพาะน้ํามันเนื้อในเมล็ดปาล์ม) และเขตการค้าเสรีอาเซียน (AFTA) โดยให้มีการบริหารการนําเข้าเช่นเดียวกับความตกลงการเกษตรภายใต้องค์การการค้าโลก (WTO) ทั้งนี้ ยกเว้นความตกลงการค้าเสรีไทย-ออสเตรเลีย (Thailand – Australia Free Trade Agreement : TAFTA) และความตกลงหุ้นส่วนเศรษฐกิจที่ใกล้ชิดยิ่งขึ้นไทย - นิวซีแลนด์ (Thailand – New Zealand Closer Economic Partnership : TNZCEP) ที่ไม่ต้องขออนุญาตนําเข้าและปฏิบัติตามมาตรการการบริหารการนําเข้า
รัฐบาลไทย-ข่าวทำเนียบรัฐบาล-ธอส. คัดบ้านมือสอง 1,000 กว่ารายการ ลดสูงสุดถึง 50% ราคาขายต่ำสุดเพียง 75,000 บาทในงาน GHB ALL HOME EXPO 2023 @รามอินทรา
วันอังคารที่ 17 มกราคม 2566
17/01/2566
ธอส. คัดบ้านมือสอง 1,000 กว่ารายการ ลดสูงสุดถึง 50% ราคาขายต่ําสุดเพียง 75,000 บาทในงาน GHB ALL HOME EXPO 2023 @รามอินทรา
ธอส. จัดงานมหกรรมบ้านมือสอง ธอส.: GHB ALL HOME EXPO 2023 ครั้งที่ 1 @รามอินทรา ระหว่างวันที่ 20-22 ม.ค.2566 ณ ศูนย์การค้าเซ็นทรัล อีสต์วิลล์ นําบ้านมือสองคุณภาพดี ทําเลเด่น และราคาคุ้มค่า ที่ตั้งอยู่ในพื้นที่กรุงเทพฯ และปริมณฑล มาจําหน่าย 1,033 รายการ
ธนาคารอาคารสงเคราะห์ (ธอส.) เอาใจคนอยากมีบ้านรับปีกระต่าย 2566 จัดงานมหกรรมบ้านมือสอง ธอส.: GHB ALL HOME EXPO 2023 ครั้งที่ 1 @รามอินทรา ระหว่างวันที่ 20-22 มกราคม 2566 ณ ศูนย์การค้าเซ็นทรัล อีสต์วิลล์ นําบ้านมือสองคุณภาพดี ทําเลเด่น และราคาคุ้มค่า ที่ตั้งอยู่ในพื้นที่กรุงเทพฯ และปริมณฑล มาจําหน่าย 1,033 รายการ พร้อมส่วนลดสูงสุด 50% จากราคาประเมินปัจจุบัน โดยทรัพย์ที่มีราคาต่ําสุด มีราคาเพียง 75,000 บาท เท่านั้น!! ได้แก่ ทรัพย์ประเภทห้องชุด ชั้นที่ 4 จาก 4 ชั้น ขนาดเนื้อที่ 20.37 ตารางเมตร ในโครงการคุณดินทอง 1 เขตบางเขน กรุงเทพฯ โดยผู้ที่ซื้อทรัพย์ภายในงานสามารถเลือกผ่อนดาวน์ 0% นานสูงสุด 1 ปี ผู้ที่จองซื้อภายในงานรับฟรีกระเป๋าอเนกประสงค์ 1 ราย/1 ใบ และสําหรับลูกค้า 75 รายแรก ที่ทําสัญญาจะซื้อจะขายภายในระยะเวลาที่ธนาคารกําหนดรับบัตรกํานัลแทนเงินสดมูลค่า 1,000 บาททันที (เงื่อนไขเป็นไปตามที่ธนาคารกําหนด) พิเศษ !! กิจกรรม LIVE สด “โครงการบ้านพร้อมอยู่” พร้อมให้ความรู้เรื่อง รีโนเวทบ้านมือสองที่พร้อมเข้าอยู่ โดยวิศวกรผู้เชี่ยวชาญ (วันอาทิตย์ที่ 22 มกราคม 2566 เวลา 15.00 – 15.30 น.) ดูข้อมูลทรัพย์หรือสอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : GHBALLHOME
รัฐบาลไทย-ข่าวทำเนียบรัฐบาล-กรมการขนส่งทางบก เปิดให้บริการโดยไม่ต้องจองคิวล่วงหน้า สำหรับผู้ที่ต้องการขอต่ออายุใบอนุญาตขับรถ และใบอนุญาตเป็นผู้ประจำรถที่ผ่านการอบรมผ่านระบบ e-Learning ทางเว็บไซต์มาแล้ว
วันอังคารที่ 17 มกราคม 2566
กรมการขนส่งทางบก เปิดให้บริการโดยไม่ต้องจองคิวล่วงหน้า สําหรับผู้ที่ต้องการขอต่ออายุใบอนุญาตขับรถ และใบอนุญาตเป็นผู้ประจํารถที่ผ่านการอบรมผ่านระบบ e-Learning ทางเว็บไซต์มาแล้ว
...
กรมการขนส่งทางบก เปิดให้บริการโดยไม่ต้องจองคิวล่วงหน้า สําหรับผู้ที่ต้องการขอต่ออายุใบอนุญาตขับรถ และใบอนุญาตเป็นผู้ประจํารถที่ผ่านการอบรมผ่านระบบ e-Learningทางเว็บไซต์ www.dlt-elearning.com มาแล้ว
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ในปี 2566 สถานการณ์การแพร่ระบาดของโรคติดเชื้อไวรัส COVID-19 ได้เข้าสู่สภาวะปกติและได้มีการผ่อนคลายมาตรการต่าง ๆ จากทางภาครัฐ ส่งผลให้ประชาชนกลับมาดําเนินชีวิต และสามารถทําธุรกรรมกับทางภาครัฐได้ตามปกติ กรมการขนส่งทางบก (ขบ.) ในฐานะหน่วยงานที่ให้บริการประชาชนด้านใบอนุญาตขับรถ จึงเปิดให้บริการโดยไม่ต้องจองคิวล่วงหน้า (Walk in) สําหรับผู้ที่มีความประสงค์ต่ออายุใบอนุญาตขับรถ และใบอนุญาตเป็นผู้ประจํารถที่ผ่านการอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com มาแล้ว พร้อมใบรับรองแพทย์ สําหรับผู้ที่ไม่ได้อบรมภาคทฤษฎีผ่านระบบออนไลน์และประสงค์อบรมที่สํานักงานสามารถนําบัตรประจําตัวประชาชน ใบอนุญาตขับรถฉบับเดิม ใบรับรองแพทย์เข้ารับบริการต่ออายุใบอนุญาตขับรถได้ ณ สํานักงานขนส่งทุกแห่งทั่วประเทศ ตั้งแต่บัดนี้เป็นต้นไป นอกจากนี้ผู้มีใบอนุญาตขับรถส่วนบุคคลชั่วคราวชนิด 2 ปี ที่ต้องการเปลี่ยนประเภทเป็นใบอนุญาตขับรถส่วนบุคคลชนิด 5 ปี ที่ใบอนุญาตเดิมสิ้นอายุไม่เกิน 1 ปี การขอรับใบอนุญาตขับรถระหว่างประเทศ การขอรับใบแทนใบอนุญาตขับรถที่ชํารุด สูญหาย หรือขอแก้ไขรายการ การขอหนังสือรับรองใบอนุญาตขับรถเป็นภาษาไทย หรือภาษาอังกฤษ และการขอรับหรือขอต่อใบอนุญาตขับรถสาธารณะ สามารถเข้ารับบริการได้โดยไม่ต้องจองคิวล่วงหน้า (Walk in) หรือจองคิวล่วงหน้าผ่านแอปพลิเคชัน DLT Smart Queue ได้เช่นเดียวกัน โดยจะให้บริการผู้ที่จองคิวล่วงหน้า เป็นอันดับแรก ส่วนผู้ที่ไม่ได้จองคิวมาจะเข้ารับบริการในลําดับถัดไป สําหรับชาวต่างชาติที่ประสงค์ต่ออายุใบอนุญาตขับรถ เมื่อเจ้าหน้าที่ตรวจสอบเอกสารหลักฐานครบถ้วนแล้วจะออกใบนัดเพื่อดําเนินการในโอกาสต่อไป
รองอธิบดีกรมการขนส่งทางบก กล่าวเพิ่มเติมว่า ขณะนี้มีกลุ่มมิจฉาชีพแอบอ้างรับทําธุรกรรมด้านใบอนุญาตต่าง ๆ ทั้งบนโลกออนไลน์หรือจะเป็นหน้าม้าที่มีพฤติกรรมเคาะกระจกรถรับทําธุรกรรมแทน บริเวณหน้าสํานักงานขนส่ง ขบ. ขอเตือนประชาชนอย่าหลงเชื่อกลุ่มมิจฉาชีพดังกล่าวเด็ดขาด ซึ่งเสี่ยงสูญเสียทั้งทรัพย์สินและเอกสารสําคัญส่วนบุคคล ขอเน้นย้ําว่าการดําเนินการทําธุรกรรมด้านใบขับขี่ต้องดําเนินการด้วยตนเองที่สํานักงานขนส่งเท่านั้นและสามารถแจ้งเบาะแสมายัง ขบ. ได้โดยตรง หรือสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-นักลงทุนชาวญี่ปุ่น หนุน รมว.เฮ้ง สานงานต่อ ซาบซึ้งใจ!! ที่ช่วยผู้ประกอบการก้าวข้ามวิกฤตโควิด
วันอังคารที่ 17 มกราคม 2566
17/01/2566
นักลงทุนชาวญี่ปุ่น หนุน รมว.เฮ้ง สานงานต่อ ซาบซึ้งใจ!! ที่ช่วยผู้ประกอบการก้าวข้ามวิกฤตโควิด
นักลงทุนชาวญี่ปุ่น หนุน รมว.เฮ้ง สานงานต่อ ซาบซึ้งใจ!! ที่ช่วยผู้ประกอบการก้าวข้ามวิกฤตโควิด
วันที่16มกราคม2566นายสุชาติชมกลิ่นรัฐมนตรีว่าการกระทรวงแรงงานให้การต้อนรับกลุ่มผู้ประกอบการนักลงทุนชาวญี่ปุ่นในจังหวัดชลบุรีนิคมอุตสาหกรรมอมตะนครและผู้นําการเปลี่ยนแปลงเพื่อพัฒนาแรงงานนําโดยนางวรดาชํานาญพืชรองประธานสภาอุตสาหกรรมฝ่ายแรงงานจังหวัดชลบุรีMr.Masanobu OSAWAซึ่งเป็นCEOของบริษัททีบีเคเค(ประเทศไทย)จํากัดและคณะเข้าพบเพื่ออวยพรเนื่องในโอกาสปีใหม่โดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานเข้าร่วมด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีได้ให้ความสําคัญกับการดูแลคุณภาพชีวิตของพี่น้องผู้ใช้แรงงานให้ก้าวพ้นวิกฤตโควิด- 19ซึ่งในช่วงนั้นกระทรวงแรงงานได้มีมาตรการต่างๆช่วยเหลือนายจ้างและพี่น้องแรงงานในหลายๆด้านอาทิโครงการส่งเสริมและยกระดับการจ้างงานในธุรกิจSMEsเพื่อลดปัญหาการว่างงานโครงการแฟคทอรี่แซนบ๊อกการเปิดจุดตรวจโควิดแบบประจําจุดและตรวจเชิงรุกในโรงงานเพื่อสร้างภูมิคุ้มกันให้ลูกจ้างให้ภาคเอกชนยังคงดําเนินธุรกิจต่อไปได้สนับสนุนวัคซีนให้แก่ผู้ใช้แรงงานจัดหาโรงพยาบาลHospitelในเครือข่ายประกันสังคมเป็นต้นผลสัมฤทธิ์จากโครงการดังกล่าวทําให้โรงงานไม่มีการปิดตัวลงภาคการผลิตส่งออกสูงสุดในรอบ30ปีที่สําคัญทําให้ดึงดูดนักลงทุนชาวต่างชาติอย่างบริษัทญี่ปุ่นได้ตัดสินใจเข้ามาลงทุนทําธุรกิจในประเทศไทยเพิ่มขึ้นเนื่องจากเชื่อมั่นในนโยบายของรัฐบาลไทยที่ดูแลผู้ประกอบการไทยและต่างชาติอย่างเท่าเทียมทําให้บริษัทสนใจเข้ามาเปิดตลาดใหม่ๆอยู่ตลอดเวลาและภารกิจที่จะดําเนินการเพื่อวางรากฐานเพื่อความมั่นคงให้แก่พี่น้องแรงงานในอนาคตดังนี้อาทิเร่งผลักดันแก้ไขกฎหมายประกันสังคม3ขอขอเลือกขอคืนขอกู้จัดตั้งธนาคารเพื่อผู้ประกันตนสถาบันทางการแพทย์สร้างที่อยู่อาศัยให้กับผู้ประกันตนในราคาถูกเพื่อสร้างคุณภาพชีวิตที่ดีและมั่นคงให้กับผู้ประกันตนอีกด้วย
ด้านMr.Masanobu OSAWAตําแหน่งCEOของบริษัททีบีเคเค(ประเทศไทย)จํากัดกล่าวว่ารู้สึกซาบซึ้งใจที่รัฐบาลช่วยเหลือนักลงทุนผู้ประกอบการและพนักงานให้ก้าวพ้นช่วงวิกฤตโควิด-19มาได้ซึ่งรู้สึกประทับใจมาตั้งแต่รัฐบาลได้สนับสนุนการฉีดวัคซีนให้กับพนักงานในช่วงที่โควิดระบาดจนทําให้บริษัทสามารถดําเนินกิจการต่อไปได้ในวันนี้จึงได้มาเข้าพบเพื่ออวยพรปีใหม่และถือโอกาสนี้มาขอบคุณให้กําลังใจพร้อมสนับสนุนการทํางานของท่านรัฐมนตรีให้ท่านเข้มแข็งและขอให้ได้สานงานของกระทรวงแรงงานต่อตามที่ได้วางเป้าหมายไว้เพื่อสร้างความมั่นคงให้แก่ภาคแรงงานต่อไป
+++++++++++++++++++
กองเผยแพร่และประชาสัมพันธ์
17มกราคม2566
รัฐบาลไทย-ข่าวทำเนียบรัฐบาล-ปลัด พม. มอบรถยนต์ มูลค่า 599,000 บาท แก่ผู้โชคดีรางวัลที่ 1 จาก "บัตร พม. เชิญรับโชค" สลากบำรุงสภากาชาดไทย ปี 2565
วันอังคารที่ 17 มกราคม 2566
ปลัด พม. มอบรถยนต์ มูลค่า 599,000 บาท แก่ผู้โชคดีรางวัลที่ 1 จาก "บัตร พม. เชิญรับโชค" สลากบํารุงสภากาชาดไทย ปี 2565
ปลัด พม. มอบรถยนต์ มูลค่า 599,000 บาท แก่ผู้โชคดีรางวัลที่ 1 จาก "บัตร พม. เชิญรับโชค" สลากบํารุงสภากาชาดไทย ปี 2565
วันนี้ (17 ม.ค. 66) เวลา 14.00 น. ที่กระทรวง พม. สะพานขาว ถนนกรุงเกษม กรุงเทพฯ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบรางวัลสลากบํารุงสภากาชาดไทย "บัตร พม. เชิญรับโชค" กระทรวงการพัฒนาสังคมและความมั่นคงของมนุษย์ ประจําปี 2565 รางวัลที่ 1 รถยนต์ Mazda2 1.3 C มูลค่า 599,000 บาท ให้กับนายคมสัน พิลาสมบัติ ผู้โชคดีถูกรางวัลที่ 1 โดยมีผู้บริหารกระทรวง พม. ร่วมเป็นสักขีพยาน
นายอนุกูล กล่าวว่า เมื่อวันที่ 8 - 18 ธันวาคม 2565 ณ สวนลุมพินี กระทรวง พม. ได้ร่วมงานออกร้านงานกาชาด ประจําปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย” เนื่องในโอกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญ พระชนมพรรษา 90 พรรษา และทรงดํารงตําแหน่งองค์สภานายิกาสภากาชาดไทยครบ 66 ในปี 2565 พร้อมทั้งจําหน่ายสลากบํารุงสภากาชาดไทย "บัตร พม. เชิญรับโชค" กระทรวงการพัฒนาสังคมและความมั่นคงของมนุษย์ ประจําปี 2565 ซึ่งมีรางวัลรวมมูลค่ากว่า 1,200,000 บาท โดยมีรางวัลที่ 1 เป็นรถยนต์ Mazda2 1.3 C จํานวน 1 รางวัล มูลค่า 599,000 บาท
#พมช่วย24ชม
#ช่วย24ชม
#ข่าวพม
รัฐบาลไทย-ข่าวทำเนียบรัฐบาล-รมว. เฮ้ง เอาใจคนหางาน เสิร์ฟตำแหน่งงานกว่า 1 หมื่นอัตรา ในงาน “วันมหกรรมอาชีพและนัดพบแรงงานจังหวัดพระนครศรีอยุธยา”
วันอังคารที่ 17 มกราคม 2566
17/01/2566
รมว. เฮ้ง เอาใจคนหางาน เสิร์ฟตําแหน่งงานกว่า 1 หมื่นอัตรา ในงาน “วันมหกรรมอาชีพและนัดพบแรงงานจังหวัดพระนครศรีอยุธยา”
วันที่ 17 มกราคม 2566 นายสุชาติ ชมกลิ่น รัฐมนตรีว่าการกระทรวงแรงงาน มอบหมายนายไพโรจน์ โชติกเสถียร อธิบดีกรมการจัดหางาน เป็นประธานเปิดงาน “วันมหกรรมอาชีพ และนัดพบแรงงานจังหวัดพระนครศรีอยุธยา”
ณ บริเวณ ชั้น 2 The Hall ศูนย์การค้าอยุธยาซิตี้พาร์ค ถนนสายเอเชีย ตําบลคลองสวนพลู อําเภอพระนครศรีอยุธยา จังหวัดพระนครศรีอยุธยา โดยมีนายธีรศักดิ์ โฉมศิริ รองผู้ว่าราชการจังหวัดพระนครศรีอยุธยา ให้การต้อนรับ นางสาวบุณยวีร์ ไขว้พันธุ์ นายสิบหมื่นชัย โพธิสินธุ์ รองอธิบดีกรมการจัดหางาน นายโอวาท ทองบ่อมะกรูด ผู้ตรวจราชการกรมการจัดหางาน จัดหางานจังหวัด หัวหน้าส่วนราชการ ร่วมงาน
นายไพโรจน์กล่าวว่า รัฐมนตรีสุชาติ ให้ความสําคัญกับการฟื้นฟูภาคแรงงาน สนับสนุนให้แรงงานกลับเข้าสู่ระบบการจ้างงานใหม่ มีงานทํา มีรายได้ และมีคุณภาพชีวิตที่ดี เพื่อขับเคลื่อนเศรษฐกิจของประเทศให้เกิดความมั่นคง มั่งคั่ง และยั่งยืน โดยจัดงานนี้ขึ้นเพื่อส่งเสริมอาชีพและเพิ่มโอกาสให้คนหางาน ผู้ที่ต้องการเปลี่ยนงาน นักเรียน นักศึกษา ประชาชนทั่วไป ได้เลือกสมัครงานในตําแหน่งงานที่ตรงกับความรู้สามารถ สนับสนุนให้เกิดการจ้างงานและลดปัญหาขาดแคลนแรงงาน ตลอดจนได้ทราบข้อมูลข่าวสารด้านอาชีพการมีงานทํา โดยมีนายจ้าง/สถานประกอบการชั้นนําจากจังหวัดพระนครศรีอยุธยาและจังหวัดใกล้เคียงมาร่วมรับสมัครและสัมภาษณ์งานโดยตรง จํานวน 60 แห่งต่อวัน ตําแหน่งงานว่าง จํานวน 10,226 อัตรา แบ่งเป็นตําแหน่งในจังหวัดพระนครศรีอยุธยา จํานวน 4,525 อัตรา และจังหวัดใกล้เคียง จํานวน 5,701 อัตรา ซึ่งรับวุฒิการศึกษาตั้งแต่ระดับประถมศึกษาจนถึงปริญญาตรี
ภายในงานมีการสาธิตอาชีพอิสระที่เปิดโอกาสให้ผู้ที่สนใจได้ฝึกปฏิบัติวันละ 20 อาชีพ การจัดแสดงและจําหน่ายผลิตภัณฑ์ของกลุ่มผู้รับงานไปทําที่บ้าน กลุ่มอาชีพอิสระ รวมทั้งกลุ่มผู้สูงอายุและผู้พิการ การทดสอบแบบวัดบุคลิกภาพเพื่อการศึกษาต่อ และการเลือกอาชีพที่เหมาะสมกับความรู้ความสามารถและความถนัดของตนเอง การบรรยายให้ความรู้ด้านตลาดออนไลน์ การจัดแสดงนิทรรศการของหน่วยงานในสังกัดกระทรวงแรงงาน สถาบันการศึกษา สถาบันการเงิน การให้ความรู้เกี่ยวกับการรับงานไปทําที่บ้าน การไปทํางานต่างประเทศ และแข่งขันตอบปัญหาอาชีพชิงรางวัล
“ปัจจุบันรัฐบาลมีนโยบายเปิดประเทศส่งผลให้ภาคการท่องเที่ยวมีการขยายตัว ประกอบกับภาคธุรกิจฟื้นตัวอย่างรวดเร็วทําให้เกิดการจ้างงานเพิ่มขึ้น การจัดงานมหกรรมอาชีพและนัดพบแรงงานจังหวัดพระนครศรีอยุธยาในครั้งนี้ถือเป็นการตอบสนองนโยบายของรัฐบาลที่ให้ความสําคัญกับการส่งเสริมการจ้างงานและการพัฒนาคน ซึ่งจะเป็นกําลังสําคัญในการฟื้นฟูภาคแรงงานต่อไปในอนาคต”อธิบดีกรมการจัดหางานกล่าว
ทั้งนี้ ผู้ที่ว่างงาน นักเรียน นักศึกษา และประชาชนทั่วไปที่สนใจสมัครงานหรือต้องการประกอบอาชีพอิสระ สามารถเข้าร่วมงาน “วันมหกรรมอาชีพและนัดพบแรงงานจังหวัดพระนครศรีอยุธยา” ได้ระหว่างวันที่ 17 - 18 มกราคม 2566 เวลา 09.30 – 16.00 น. โดยทุกกิจกรรมให้บริการฟรี ไม่มีค่าใช้จ่ายใดๆ ทั้งสิ้น สอบถามข้อมูลเพิ่มเติมโทร 035-336856 หรือดูรายละเอียดได้ที่แฟนเพจ Facebook สํานักงานจัดหางานจังหวัดพระนครศรีอยุธยา
รัฐบาลไทย-ข่าวทำเนียบรัฐบาล-กรมเจ้าท่า นำเรือร่วมบูรณาการค้นหาชายกระโดดสะพานพุทธ
วันอังคารที่ 10 มกราคม 2566
กรมเจ้าท่า นําเรือร่วมบูรณาการค้นหาชายกระโดดสะพานพุทธ
...
กรมเจ้าท่า นําเรือร่วมบูรณาการค้นหา เหตุชายกระโดดสะพานพุทธเมื่อวานเย็นที่ผ่านมา
ตามนโยบายของรัฐบาล และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า ดูแล ตรวจตรา คุมเข้ม รักษาความปลอดภัยทางน้ํา ทั้งในส่วนกลางและส่วนภูมิภาค
วันที่ 9 มกราคม 2566 เวลา 18.45 น.ที่ผ่านมา นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้ กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา เข้าตรวจสอบและค้นหาทันที โดยศูนย์ปลอดภัยทางน้ํา สํานักความปลอดภัยและสิ่งแวดล้อมทางน้ํา กรมเจ้าท่า ได้รับแจ้งเหตุจากประชาชนบริเวณสะพานพุทธ พบชายสูงวัยใส่เสื้อสีเหลือง กางเกงขายาว ได้กระโดดจากสะพานพุทธฯ บริเวณช่วงกลางสะพาน เจ้าหน้าที่ประจําเวรศูนย์ปลอดภัยทางน้ํา จึงได้นําเรือเจ้าท่า 170 ออกค้นหาร่วมกับเรือสํานักเทศกิจ กรมป้องกันและบรรเทาสาธารณภัย โรงพยาบาลตากสิน และทหารเรือ เป็นการบูรณาการร่วมค้นหาในบริเวณแม่น้ําเจ้าพระยา ทั้งด้านเหนือและด้านใต้ เบื้องต้นยังไม่พบชายผู้กระโดดสะพานดังกล่าว จึงทําการยุติการค้นหาในเวลา 20.00 น. ของเมื่อคืนที่ผ่านมา
ทั้งนี้ กรมเจ้าท่า ได้ประสานแจ้งศูนย์ควบคุมวิทยุเพื่อแจ้งเหตุดังกล่าว ให้เรือที่สัญจรผ่านไปมา ช่วยเฝ้าระวังสังเกตหากพบเห็นให้แจ้งมายังศูนย์ปลอดภัยทางน้ํา กรมเจ้าท่า ทันที เพื่อทําการแจ้งหน่วยงานที่เกี่ยวข้องร่วมทําการช่วยเหลือต่อไป โดยในวันนี้กรมเจ้าท่า จะบูรณาการร่วมหน่วยงานที่เกี่ยวข้อง ทําการค้นหาอีกครั้ง หากมีความคืบหน้าจะรายงานให้ทราบต่อไป ทั้งนี้ ประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทร.สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดฯ ณัฐพล เป็นประธานเตรียมการเสนอของบประมาณรายจ่ายด้านการพัฒนาระบบเทคโนโลยีสารสนเทศประจำปี 2567
วันอังคารที่ 10 มกราคม 2566
10/01/2566
ปลัดฯ ณัฐพล เป็นประธานเตรียมการเสนอของบประมาณรายจ่ายด้านการพัฒนาระบบเทคโนโลยีสารสนเทศประจําปี 2567
ปลัดฯ ณัฐพล เป็นประธานเตรียมการเสนอของบประมาณรายจ่ายด้านการพัฒนาระบบเทคโนโลยีสารสนเทศประจําปี 2567
วันนี้ (10 มกราคม 2566) เวลา 10.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ ครั้งที่ 1/2566 ของกระทรวงอุตสาหกรรม เพื่อร่วมพิจารณางบประมาณรายจ่ายด้านการพัฒนาระบบเทคโนโลยีสารสนเทศประจําปี 2567 ของหน่วยงานต่าง ๆ ภายใต้สังกัดกระทรวงอุตสาหกรรม เพื่อเตรียมนําเสนอผลการพิจารณาให้กระทรวงดิจิทัลเพื่อเศรษฐกิจและสังคม และสํานักงบประมาณต่อไป โดยมี นายสุรพล ชามาตย์ รองปลัดกระทรวงอุตสาหกรรม นางสาวณัฏฐิยา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยผู้บริหารจากหน่วยงานต่าง ๆ ภายใต้สังกัดกระทรวงอุตสาหกรรม เข้าร่วมการประชุม ณ ห้องประชุม อก. 1 ชั้น 2 อาคาร สปอ. และผ่านระบบอิเล็กทรอนิกส์ (Zoom Meeting)
รัฐบาลไทย-ข่าวทำเนียบรัฐบาล-กรมทางหลวงชนบท สรุปผลการอำนวยความสะดวกปลอดภัย และการให้บริการประชาชนในช่วงเทศกาลปีใหม่ 2566
วันอังคารที่ 10 มกราคม 2566
กรมทางหลวงชนบท สรุปผลการอํานวยความสะดวกปลอดภัย และการให้บริการประชาชนในช่วงเทศกาลปีใหม่ 2566
ตามนโยบายของรัฐมนตรีว่าการกระทรวงคมนาคม “ส่งพี่น้องฉลองปีใหม่ 2566 ถึงที่หมายทั้งไปและกลับอย่างปลอดภัย”
กรมทางหลวงชนบท (ทช.) กระทรวงคมนาคม ได้ปฏิบัติตามนโยบายการอํานวยความสะดวกปลอดภัยในการเดินทางช่วงเทศกาลปีใหม่ 2566 ของนายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้สํานักงานทางหลวงชนบท แขวงทางหลวงชนบท และหมวดบํารุงทางหลวงชนบททั่วประเทศ เตรียมพร้อมรองรับการเดินทางของประชาชน โดยจัดตั้งศูนย์บริการช่วยเหลือและอํานวยความสะดวกปลอดภัย ในช่วงควบคุมเข้มข้น ระหว่างวันที่ 29 ธันวาคม 2565 - 4 มกราคม 2566 โดย ทช. ได้จัดชุดเจ้าหน้าที่ให้บริการดูแลด้านความสะดวกปลอดภัยในการเดินทางให้กับประชาชนตามจุดต่าง ๆ ตลอดเส้นทาง เช่น ให้รายละเอียดข้อมูลเส้นทาง แนะนําเส้นทางเลี่ยง การบริการห้องสุขา การช่วยเหลือและปฐมพยาบาลเบื้องต้น ซึ่งปัจจุบันสํานักอํานวยความปลอดภัย ได้สรุปรายงานการช่วยเหลือและให้บริการประชาชนในช่วงเทศกาลปีใหม่ 2566 โดยมียอดการใช้บริการรวมทั้งสิ้น 5,067 ครั้ง แบ่งเป็น การบริการเครื่องดื่มให้กับประชาชน 1,459 ครั้ง การให้รายละเอียดข้อมูลเส้นทาง 591 ครั้ง การใช้บริการห้องสุขา 2,510 ครั้ง การให้ความช่วยเหลือ 44 ครั้ง การปฐมพยาบาลเบื้องต้น 6 ครั้ง บริการแผ่นพับประชาสัมพันธ์ 103 ครั้ง และบริการประชาชนในด้านอื่น ๆ 354 ครั้ง นอกจากนี้ ทช. ยังได้ให้บริการประชาชนผ่านศูนย์รับเรื่องร้องเรียน สายด่วน 1146 ในช่วงวันดังกล่าวรวม 50 ครั้ง พร้อมทั้งจัดชุดลาดตระเวนให้ความช่วยเหลือประชาชนในพื้นที่กรุงเทพมหานครและ 76 จังหวัด ทั่วประเทศ เพื่อเพิ่มความปลอดภัยในการสัญจรช่วงเทศกาล
ทั้งนี้ ทช. ได้วิเคราะห์และดําเนินการปรับปรุงแก้ไขจุดพื้นที่เสี่ยงอันตรายช่วงหลังเทศกาล พร้อมดูแลอํานวยความสะดวกปลอดภัยให้กับประชาชนอย่างต่อเนื่องตลอดเส้นทาง รวมถึงขอบคุณผู้ใช้รถใช้ถนนที่ปฏิบัติตามกฎจราจรอย่างเคร่งครัด มีน้ําใจต่อผู้ร่วมใช้เส้นทาง ขับขี่ด้วยความไม่ประมาท เพื่อความปลอดภัยของตนเอง หากประชาชนต้องการสอบถามข้อมูลการเดินทางหรือขอความช่วยเหลือ สามารถติดต่อได้ที่สายด่วน ทช. โทร. 1146